ടോക്കിയോ ഒളിമ്ബിക്സ് ഓസ്ട്രേലിയയ്ക്കെതിരായ ഹോക്കിയില് ഇന്ത്യന് പുരുഷ ടീമിന് ഒന്നിനെതിരെ ഏഴ് ഗോളുകളുടെ ദയനീയ പരാജയം ടോക്കിയോ ഒളിംപിക്സ് പുരുഷ വിഭാഗം ഹോക്കിയില് ലോക ഒന്നാം നമ്ബര് ടീമായ ഓസ്ട്രേലിയയ്ക്കെതിരെ ഇന്ത്യയ്ക്ക് ദയനീയ പരാജയം. രാജ്യത്ത് 24 മണിക്കൂറില് 41,831 പേര്ക്ക് കോവിഡ് പകുതിയും. പൂള് എ യില് നടന്ന പോരാട്ടത്തില് ഒന്നിനെതിരെ ഏഴു ഗോളുകള്ക്കാണ് ഇന്ത്യ പരാജയപ്പെട്ടത്. ഓസ്ട്രേലിയയ്ക്കായി ബ്ലാക്ക് ഗോവേഴ്സ് ഇരട്ടഗോള് നേടിയപ്പോള് ഡാനിയേല് ജെയിംസ് ബെയ്ല്, ജെറെമി തോമസ് ഹേവാര്ഡ്, ഫ്ലിന് ആന്ഡ്രൂ ഒഗിള്വി, ജോഷ്വാ ബെല്ട്സ്, ടിം ബ്രാന്ഡ് എന്നിവര് ഓരോ ഗോളുകള് സ്വന്തമാക്കി. ദില്പ്രീത് സിങ്ങാണ് ഇന്ത്യയുടെ ആശ്വാസ ഗോള് സ്വന്തമാക്കിയത്. ന്യൂസിലന്റിനെതിരെ ജയിച്ചുവന്ന ഇന്ത്യയ്ക്ക് ഓസ്ട്രേലിയയ്ക്കെതിരെ മികച്ച പ്രകടനം നടത്താനായില്ല. രണ്ടു മത്സരങ്ങള് കഴിഞ്ഞ ഇന്ത്യ ഇപ്പോള് മൂന്ന് പോയിന്റുമായി നാലാം സ്ഥാനത്താണുള്ളത്. കഴിഞ്ഞ രണ്ടു മത്സരങ്ങളും ജയിച്ച ഓസ്ട്രേലിയയാണ് പട്ടികയില് ഒന്നാമതുള്ളത്. നാളെയാണ് ഇന്ത്യയുടെ അടുത്ത മത്സരം നടക്കുക. ജയം ലക്ഷ്യമിടുന്ന ഇന്ത്യയ്ക്ക് നാളെ സ്പെയിനാണ് എതിരാളികള്.